stanford-oval/wikipedia huggingface dataset:
New Londonin piirikunta
Aiheesta muualla

Kuvia tai muita tiedostoja aiheesta New Londonin piirikunta Wikimedia Commonsissa
Connecticutin osavaltio
| --- | --- |
Alueet:   Central Naugatuck River Valley  Gold Coast  Greater Bridgeport  Greater Danbury  Greater New Haven  Greater Hartford  Kaakkois-Connecticut  Litchfield Hills  Lounais-Connecticut  Lower Connecticut River Valley  Quiet Corner 
Piirikunnat:   Fairfield  Hartford  Litchfield  Middlesex  New Haven  New London  Tolland  Windham 
Kaupungit:   Ansonia  Bridgeport  Bristol  Danbury  Derby  Hartford (pääkaupunki)  Meriden  Middletown  Milford  New Britain  New Haven  New London  Norwalk  Norwich  Shelton  Stamford  Torrington  Waterbury  West Haven
Nokia 8910

| Nokia 8910 |
| --- | --- |

Julkaistu:  2002
Käyttöverkot:  GSM 900/1800
Mitat:  103 × 46 × 20
Paino:  110
Värien lukumäärä:  1
Muisti:  500 nimeä puhelinluettelossa
Kamera:  ei
Radio:  ei
Musiikkisoitin:  ei
Valmiusaika:  100–300 h
Puheaika:  2–4 h
Tiedonsiirto:  GPRS
Liitännät:  Bluetooth 1.1, infrapuna
Infobox OKNimi-testi OK: 
Nokia 8910 on Nokian vuonna 2000 julkaistu matkapuhelin.
Ominaisuudet

kuvaviestit
ääninauhuri
äänikomennot
chat-toiminto
peleihin ladattavat lisäkentät
värit: musta, titaani
İnsan Hakları Derneği

İnsan Hakları Derneği eli İHD (suom. Ihmisoikeusjärjestö) on turkkilainen ihmisoikeusjärjestö, jonka päämaja on Ankarassa.
Historia

IHD:n perustajina 17. heinäkuuta 1986 oli 98 perustajaa. Heihin kuului juristeja, toimittajia ja älymystöä, mutta ennen kaikkea poliittisten vankien sukulaisia. IHD:n toimintaan kuuluvat kaikenlaiset ihmisoikeudet, mutta se keskittyy erityisesti Turkissa tapahtuviin väkivallantekoihin. Vuonna 1992 sen sääntöjä muutettiin niin että ne kattaisivat Geneven sopimuksissa esitetyt humanitaariset näkökohdat. Siitä pitäen IHD on arvostellut myös aseistettujen ryhmien väkivallantekoja.
Rakenne ja kampanjat

IHD:n virallisten sivujen mukaan siihen kuuluu 10 000 jäsentä 33 alajaoksessa Turkin 81 maakunnassa. Lisäksi sillä on kaksi edustustoa. Johtokuntaan valitaan yleiskokouksessa 24 jäsentä kahdeksi vuodeksi. Päämajassa Ankarassa sekä monissa alajaostoissa etenkin Istanbulissa ja Diyarbakırissa on tarpeen mukaan perustettuja toimikuntia. Toimikunnat huolehtivat esimerkiksi kurdikysymyksestä sekä naisia, lapsia, vankeja ja kidutusta koskevista kysymyksistä.
IHD:n suurimpia kampanjoita ovat olleet kampanjoinnit ilmaisunvapauden (2001), yleisen armahduksen (1999), kuolemantuomion poistamisen ja valtion turvallisuusoikeuksien poistamisen (1997) puolesta. Vuonna 2004 aloitettiin hanke "Älä vaikene kidutuksesta" (turk. İşkenceye Sessiz Kalma).
Vainot

IHD:hen on kohdistunut sen perustamisesta lähtien valtion toimenpiteitä, mutta myös yksittäisten ihmisten ja kansallismielisten ryhmien suoranaista väkivaltaa. IHD:n verkkosivuilla on tietoja näistä väkivaltaisuuksista. Myös Amnesty International on kiinnittänyt huomiota IHD:n toimijoihin kohdistuneisiin uhkiin.
Aiheesta muualla

Kotisivut
Obie-palkinto

Obie-palkinto on The Village Voice -lehden jakama palkinto Off-Broadway- ja Off-off-Broadway-teatterinäyttelijöille ja -ryhmille New Yorkissa. Palkintoa on jaettu vuosittain vuodesta 1956 lähtien. Vuodesta 2015 lähtien Obie-palkinnon on jakanut The Village Voice -lehden kanssa yhdessä newyorkilainen American Theatre Wing -järjestö, joka jakaa myös Tony-palkinnot.
Najväčší Slovák

Ohjelman voittaja Milan Rastislav Štefánik.
Najväčší Slovák (Suurin slovakki) oli Slovakian yleisradioyhtiön (RTVS) järjestämä tv-kilpailu vuosina 2018–2019, jossa slovakit saivat äänestää Slovakian historian tärkeimpänä pitämäänsä henkilöä. Sen formaatti pohjautui BBC:n vuonna 2002 järjestämään 100 Greatest Britons -ohjelmaan.
Äänestys

Kysely oli jaettu kahteen eri vaiheeseen. Syksyllä 2018 alkaneella ensimmäisellä kierroksella katsojat saivat äänestää maansa historian tärkeimpänä pitämäänsä henkilöä. Sääntöjä muutettiin äänestyksen aikana siten, että muun muassa sotarikoksista tuomituille annettuja ääniä ei laskettu. 100 eniten ääniä saanutta henkilöä julkistettiin uudenvuodenpäivänä 2019, ja heistä kymmenen suosituinta etenivät toiselle kierrokselle, jossa äänestys aloitettiin alusta. RTVS julkaisi jokaisesta toiselle kierrokselle selvinneestä henkilöstä oman tv-dokumentinsa, jonka jälkeen heidän arvokkuudestaan keskusteltiin tv-paneelista. Lopulliset tulokset julkaistiin toukokuussa 2019, ja ylivoimainen voittaja oli kenraali, diplomaatti ja poliitikko Milan Rastislav Štefánik.
Toisen maailmansodan aikaisen Slovakian tasavallan johtaja Jozef Tiso poistettiin äänestyksestä jo ensimmäisellä kierroksella. Hänen mukanaoloaan olivat kritisoineet muun muassa tietyt juutalaisjärjestöt.
Alun perin kymmenen parhaan joukkoon selvinnyt Marika Gombitová pyysi toisen kierroksen aikana, että hänen sijalleen nostettaisiin alun perin 11. sijoittunut Jozef Gabčík. RTVS suostui tähän kysyttyään ensin tv-formaatin omistajan BBC:n lupaa.
Nokia 9110 Communicator

| Nokia 9110 Communicator |
| --- | --- |
 9110 Communicator oikealla, vasemmanpuoleinen puhelin on Nokia 9210 Communicator.
Julkaistu:  1998 
Käyttöverkot:  GSM
Mitat:  158 × 56 × 27 mm
Paino:  253 g
Näytön kuvatarkkuus:  640 × 200 pikseliä
Värien lukumäärä:  16 (harmaasävy)
Muisti:  keskusmuisti (RAM): 8 Mt
Kamera:  ei
Radio:  ei
Musiikkisoitin:  ei
Valmiusaika:  170 tuntia
Puheaika:  6 tuntia
Käyttöjärjestelmä:  GEOS
Tiedonsiirto:  infrapuna ja datakaapeli
Liitännät:  datakaapeli
Muuta:  MMC-muistikorttipaikka, nauhuri (WAV)
Infobox OKNimi-testi OK: 
Nokia 9110 Communicator oli Nokian  Communicator -sarjan toinen  älypuhelinjulkaisu  9000 / 9000i version jälkeen. Siitä tehtiin myös päivitetty Nokia 9110i -versio. Nokia 9110 Communicatoria seurasi Nokia 9210 Communicator.
Nokia 9110 oli huomattavasti edeltäjäänsä Nokia 9000 Communicatoria pienempi ja siinä oli myös selvästi pidemmät toiminta-ajat. Laitteistoltaan 9110 vastasi Nokia 6110 -puhelinta johon oli sisällytetty x86-prosessori. 9110:ssa oli myös näytön taustavalo, joka paransi laitteen käytettävyyttä.
Kämmenmikropuolen x86 -prosessorina oli AMDn valmistama 33 MHz 486SX (Élan SC450), ja käyttöjärjestelmänä GEOS.
9110i-versio eroaa perusversiosta ainoastaan ohjelmiston lisäominaisuuksilla. 9110i -mallissa on mukana mm. WAP-toiminnot valmiiksi asennettuna MMC-muistikortille. Perusmalli ja i-malli olivat siis laitteistotasolla täysin sama laite.
Aiheesta muualla

Nokia 9110/9000 ja DOS
Neljä veljeä

| Neljä veljeä> Four Brothers |
| --- | --- |

Ohjaaja:  John Singleton
Käsikirjoittaja:   David Elliot  Paul Lovett 
Tuottaja:  Lorenzo di Bonaventura
Säveltäjä:  David Arnold
Kuvaaja:  Peter Menzies Jr.
Leikkaaja:   Bruce Cannon  Billy Fox 
Pukusuunnittelija:  Ruth E. Carter
Pääosat:   Mark Wahlberg  Tyrese Gibson  André Benjamin  Garrett Hedlund 
Valmistustiedot
Valmistusmaa:   Yhdysvallat
Tuotantoyhtiö:  Di Bonaventura Pictures
Levittäjä:  Paramount Pictures
Ensi-ilta:   12. elokuuta 2005
Kesto:  109 min
Alkuperäiskieli:  englanti
Budjetti:  45 000 000 $
Tuotto:  92 374 674 $
Aiheesta muualla
IMDb 
Elonet
AllMovie
Infobox OKNimi-testi OK: 
Neljä veljeä (engl. Four Brothers) on vuonna 2005 julkaistu yhdysvaltalainen elokuva. Sen ohjasi John Singleton ja pääosissa ovat Tyrese Gibson, André Benjamin, Mark Wahlberg ja Garrett Hedlund. Evelyn Mercer (Fionnula Flonagan) on äititeresamainen kaikkien rakastama pyhimys, joka on pitkän elämänsä aikana adoptoinut neljä toivottomilta tapauksilta vaikuttavaa poikaa. Bobby (Mark Wahlberg), Angel (Tyrese Gibson), Jeremiah (André Benjamin) ja Jack (Garrett Hedlund) ovat kaikki entisiä pikkuroistoja ja läheisiä kuin oikeat veljekset. Kun Evelyn kuolee lähikaupan ryöstön yhteydessä, palaavat kaikki neljä veljestä vanhaan kotikaupunkiinsa ja vannovat kostoa. Aikuisiksi varttuneet pojat alkavat selvittää äitinsä surmaa ja löytävät taustalta hieman isomman jutun.
Näyttelijät

| 0 | 1 | 2 |
| --- | --- | --- |
|  Mark Wahlberg  | … |  Bobby Mercer   |
|  Tyrese Gibson  | … |  Angel Mercer   |
|  André Benjamin  | … |  Jeremiah Mercer   |
|  Garrett Hedlund  | … |  Jack Mercer   |
|  Terrence Howard  | … |  Luutnantti Green   |
|  Josh Charles  | … |  Etsivä Fowler   |
|  Chiwetel Ejiofor  | … |  Victor Sweet   |
|  Taraji P. Henson  | … |  Camille Mercer   |
|  Sofía Vergara  | … |  Sofi   |
|  Fionnula Flanagan  | … |  Evelyn Mercer   |
|  Jernard Burks  | … |  Evan   |
Aiheesta muualla

Neljä veljeä Internet Movie Databasessa (englanniksi)
New Orleansin tyyli

Jazzorkesteri vuonna 1921
New Orleansin tyyli tarkoittaa musiikissa ryhmässä tapahtuvaa jazz-tyylistä improvisointia. Tyyli kehittyi 1900-luvun alussa. Vaikka tyylin nimi on New Orleansin tyyli, ei sitä soitettu ensin New Orleansissa, vaan Chicagossa, Los Angelesissä sekä Richmondissa.
Tyylille ominaista

Tyylille ominaista on painotus kollektiiviselle improvisoinnille, eli kaikki bändin jäsenet soittavat samanaikaisesti vastavuoroisia koristeita. Tätä tapahtui varsinkin ensimmäisissä levytyksissä. Soittajille jaettiin kuitenkin myös sooloja ja säestysvastuita. Yhdelle soittajista, kuten trumpetistille, saatettiin antaa ikään kuin melodia samalla, kun esim. pasuuna ja klarinetti soittivat pienempään osaan jäävää, mutta silti tärkeää säestystä. Samaan aikaan esim. piano ja banjo soittivat sointuja säestäen soolosoittajaa.
Monet journalistit käyttävät termiä New Orleansin tyyli kuvatakseen niitä mustia soittajia, jotka esiintyivät Chicagossa vuosina 1915-1930, sen jälkeen kun he olivat muuttaneet pois kotiseudultaan New Orleansista. Näitä soittajia olivat esimerkiksi trumpetisti Louis Armstrong ja klarinetisti Sidney Bechet. Varsinkin Armstrong ja Bechet auttoivat siirtämään painotuksen pois ryhmässä tapahtuvasta improvisaatiosta enemmän soolona tapahtuvaan improvisointiin. Tästä syntyi myöhemmin Dixieland-tyyli.
Xbox-ohjain

Xbox-ohjain on Microsoftin Xbox-pelikonsoleja varten kehittämä peliohjain. Uusi ohjainmalli on esitelty aina uuden konsolisukupolven julkaisun yhteydessä.
Versiot > Alkuperäisen Xboxin ohjaimet

Alkuperäisen vuonna 2001 julkaistun Xbox-konsolin mukana tuli kaikilla markkina-alueilla Japania lukuun ottamatta ”The Duke” -lempinimen saanut langallinen ohjain. Ohjaimessa on kaksi analogista sauvaa ja liipaisinpainiketta (LT ja RT), ristiohjain ja seuraavat painikkeet: back, start, X, Y, A, B sekä valkoinen ja musta painike ohjaimen oikeanpuoleisessa yläkulmassa.
Koska alkuperäinen ohjain koettiin suurikokoiseksi ja kömpelöksi, se korvatiin uudella Controller S -ohjaimella, joka tuli uusien konsolien mukana Yhdysvalloissa vuodesta 2002 ja Euroopassa vuodesta 2003 alkaen. Japanissa tämä ohjain oli toimitettu konsolien mukana alusta alkaen. Pienemmän koon ja paremmin käteen sopivan muotoilun lisäksi ohjaimessa oli muitakin eroja. Back- ja start-painikkeet sijaitsivat ristiohjaimen vasemmalla puolella ja musta ja valkoinen painike puolestaan oli siirretty oikeanpuoleisen analogisauvan oikealle puolelle.
Alkuperäinen ohjain ”The Duke”.
Xbox Controller S
Versiot > Xbox 360 -ohjain

Xbox 360:n julkaisun yhteydessä vuonna 2005 esiteltiin uusi ohjain, joka oli nyt saatavilla myös langattomana. Perusmuotoilu säilyi hyvin samankaltaisena kuin Controller S:ssä, mutta lisänä olivat PlayStation 2:n DualShock 2 -ohjaimen tapaiset olkapainikkeet (LB ja RB) liipaisinten etupuolella. Ohjaimen keskellä on logoksi naamioitu guide-painike, josta konsolin voi käynnistää ja sammuttaa. Painikkeen kautta pääsee käsiksi myös guide-valikkoon. Sen vasemmalla ja oikealla puolella ovat back- ja start-painikkeet. Musta ja valkoinen painike poistuivat.
Ohjaimesta on kaksi versiota: langallinen ja langaton. Langaton toimii sekä AA-kokoisilla paristoilla että erikseen myytävällä NiMH-akkupatteripaketilla, johon voi myös liittää niin ikään erikseen myytävän latausjohdon. Latausjohdon avulla peliä voi pelata samaan aikaan, kun akku latautuu. Ohjaimeen on sisäänrakennettu äänikommunikaattorin liitin. Ohjainta voi käyttää myös Windowsilla. Lisävarusteena on mahdollista hankkia ohjaimen alareunaan, käsikahvojen väliin kiinnittyvä QWERTY-mininäppäimistö, jonka avulla viestien kirjoittaminen ja kirjoitettavien kenttien täyttö on helpompaa. Myös tavallisen USB-näppäimistön voi liittää laitteeseen USB-liitännällä. Muita lisävarusteita ovat headset, ratti, kitaraohjain, rummut ja mikrofoni.
Vuonna 2010 julkaistiin ohjaimen uudistettu versio, jossa ristiohjaimen asentoa on mahdollista säätää kääntämällä sitä. Tällöin ristipainike nousee hieman ylemmäs. Myös analogisauvojen kumipäällisissä oli uusi muotoilu.
Langallinen Xbox 360 -ohjain.
Ohjain lisävarusteinen mininäppäimistö kiinnitettynä.
Xbox 360 -ohjaimen uudempi versio. Pikkukuvassa ristiohjain eli d-pad on nostettu yläasentoon.
Versiot > Xbox One -ohjain

Xbox Onen julkaisun yhteydessä vuonna 2013 esiteltiin uusi ohjain (mallinumero 1537), joka säilytti saman painikkeiden asettelun kuin edeltänyt Xbox 360:n ohjain, mutta muotoiluun ja ergonomiaan oli tehty uudistuksia. Paristo/akkukotelo oli esimerkiksi integroitu paremmin ohjaimen runkoon, eikä se enää ollut selkeästi esiintyöntyvä osa ohjaimen takapuolella. Lisäksi liipaisinpainikkeisiin tuli omat tärinämoottorit.
Vuonna 2015 julkaistiin kevyesti uudistettu versio (mallinumero 1697), johon tuli 3,5 millimetrin audioliitäntä kuulokkeita varten ja lisäksi olkapainikkeita uudistettiin hieman.
Xbox One S:n julkaisun yhteydessä vuonna 2016 ohjain uudistui jälleen (mallinumero 1708). Tärkein uudistus oli Bluetooth-tuki, jonka ansiosta ohjainta on mahdollista käyttää langattomasti tietokoneella. Aiemmissa Xbox One -ohjaimen versioissa guide-painiketta ympäröivä osa oli aina kiiltävän musta, mutta uusimmassa versiossa se vastaa ohjaimen rungon väriä. Lisäksi kädensijoissa oli uusi kuviointi paremman pidon takaamiseksi. Uusi ohjainmalli toimitettiin kaikkien Xbox One S- ja One X -konsolien mukana.
Xbox One -ohjain (malli 1537)
3,5 mm audioliitäntä, joka tuli ensimmäistä kertaa 1697-malliin.
Xbox One -ohjain (malli 1708)
Versiot > Xbox One -ohjain > Elite-ohjain

Xbox One Elite -konsolin julkaisun yhteydessä vuonna 2015 esiteltiin Elite-ohjain (mallinumero 1698), jota on mahdollista kustomoida vaihdettavilla osilla ja liipaisinpainikkeiden herkkyys on säädettävissä. Se tuli Elite-konsolin mukana, mutta oli ostettavissa myös erikseen. Kädensijat ovat kumipintaiset ja takaavat paremman pidon. Alkuperäinen väritys on musta/hopea, mutta myöhemmin saataville tulivat myös valkoinen sekä Gears of War 4 -pelin mukainen punainen erikoisväritys.
Vuonna 2019 alkuperäisen Elite-ohjaimen korvasi uusi Series 2 -versio (mallinumero 1797), johon tulleita uudistuksia ovat analogisauvojen jäykkyyden säätö ja sisäänrakennettu ladattava akku. Ohjaimesta tuli saataville myös edullisempi Core-versio, jonka mukana ei tule vaihto-osia eikä lataustelakkaa.
Xbox One Elite -ohjain (malli 1698)
Xbox One Elite Series 2 -ohjain (malli 1797)
Versiot > Xbox Series -ohjain

Xbox Series -konsolien julkaisun yhteydessä vuonna 2020 esitelty uusi ohjain (mallinumero 1914) koki hyvin vähän muutoksia verrattuna edeltäjäänsä. Suurin uudistus on ”share”-painike ohjaimen keskellä, joka mahdollistaa pelileikkeiden nopean tallentamisen ja jakamisen, lisäksi ristiohjain on uudenmallinen. Ohjain on taaksepäin yhteensopiva Xbox One -konsolien kanssa, samoin kuin kaikkia Xbox Onen ohjaimia voi myös käyttää Xbox Series -konsoleilla.
Xbox Series -ohjain
Xbox Design Lab

Microsoft julkisti 13. kesäkuuta 2016 Xbox Design Lab -palvelun, jonka saatavuus rajoittui alun perin ainoastaan Yhdysvaltoihin ja Kanadaan. Palvelun avulla asiakkaiden on mahdollista suunnitella ja tilata räätälöity Xbox-ohjain (alun perin malli 1708) valitsemalla haluamansa väri ohjaimen eri osiin. Alun perin mahdollisia väriyhdistelmiä oli yhteensä noin kahdeksan miljoonaa kappaletta. Lisäksi ohjaimeen on mahdollista saada enintään 16 merkkiä pitkä kaiverrettu teksti.
Räätälöintimahdollisuudet ovat sittemmin laajentuneet muun muassa kuviointeihin ja kumipäällysteisiin ohjaimen kädensijoihin. Microsoftin mukaan mahdollisia yhdistelmiä on yhteensä yli miljardi erilaista. Palvelun saatavuus on laajentunut myös Euroopan markkinoille.
Palvelu poistui tilapäisesti käytöstä 14. lokakuuta 2020, kun Xbox Onen ja sen ohjainten valmistus loppui uuden Xbox Series -konsolimalliston tieltä. Xbox Design Lab palasi saataville uuden Series-ohjaimen voimin 17. kesäkuuta 2021. Lokakuusta 2022 lähtien myös Elite Series 2 -ohjain on ollut kustomoitavissa palvelun kautta.
Nine Old Men

Nine Old Men tai The Nine Old Men voi tarkoittaa seuraavia asioita:
Franklin D. Rooseveltin Yhdysvaltain korkeimmasta oikeudesta käyttämä nimitys
Disneyn Nine Old Men -ryhmä, Disney-yhtiön animaattorien ydinjoukko 1937–1977.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nine Old Men”, voi hakea sivunnimihaulla, laajalla sivunnimihaulla tai tekstihaulla.
Myanmarin historia

Myanmarin nykyisen alueen ensimmäiset kuningaskunnat olivat pyu ja mon-kansojen kuningaskuntia, jotka asuttivat aluetta ennen kuin burmalaiset eli bamarit saapuivat alueelle 800-luvulla. Ensimmäinen burmalaisten kuningaskunta oli Baganin kuningaskunta, joka muodostui 800-luvun puolivälissä. Vuosisatojen ajan alueella oli monia pieniä kuningaskuntia. Kuningas Alaungpayan valtakaudella 1700-luvulla Burman alue yhdistyi suurin piirtein nykyiseen muotoonsa.
Iso-Britannia alisti Burman valtansa alle Anglo-burmalaisten sotien jälkeen 1800-luvulla. Britit hallitsivat maan luonnonvaroja, mutta he kiihdyttivät maan kehitystä kehittämällä infrastruktuuria.
Burma itsenäistyi vuonna 1948, minkä jälkeen maa on kohdannut monia sisäisiä kriisejä etnisten ja poliittisten epävakauksien myötä. Kenraali Ne Winin johtama armeija kaappasi vallan vuonna 1962. Sotilasjuntta on käytännössä johtanut maata siitä asti. Vuonna 1989 juntta muutti maan nimeksi Myanmar. Maassa on ollut lukuisa etnisiä konflikteja.
Demokratiauudistukset alkoivat vuonna 2011. Vuonna 2015 maan johtoon nousi aiempi demokratia-aktivisti Aung San Suu Kyi, joka toimi kanslerina. Sotilaat johtivat yhä pitkälti maata. Armeija kaappasi vallan vuonna 2021.
Esihistoria

Burman alueella tiedetään olleen kivikautista asutusta noin 11 000 vuotta ennen ajanlaskun alkua. Tätä varhaista kulttuuria kutsutaan Anyathian kulttuuriksi, Ylä-Burman toisen nimen Anyathan mukaan. Tästä varhaisesta kulttuurista ei tiedetä paljoa, mutta on saatu selville että sen varhaiset asukkaat elivät paleoliittisella kaudella ja ihmiset käyttivät kivi- ja puutyökaluja. Merkittävä arkeologinen löytöpaikka on Padah-Lin luolat Burman itäosassa sijaitsevasta Shanin osavaltion alueella olevista, josta löydetyt kiviesineet ja kalliomaalaukset on ajoitettu ajanjaksolle 11 000–6 000 eaa. Varhaiset asukkaat elivät hedelmällisen Iravadijoen varrella ja he olivat metsästäjä-keräilijöitä, eivätkä he vielä tunteneet maatalousmenetelmiä.
Pronssikausi saapui alueelle noin vuonna 1500 eaa. ja tuolla ajanjaksolla ihmisten tiedetään pitäneen jo kotieläimiä ja harjoittaneen riisinviljelystä. Rautakausi alkoi alueella noin vuonna 500 eaa. Tuohon aikaan alkoi syntyä raudanvalmistustaitoisia yhteiskuntia nykyisen Mandalayn kaupungin eteläpuolelle.
Horjuva demokratia

Armeija ja eri puolilla maata syttyneet etniset levottomuudet jarruttivat seuraavina vuosina Myanmarin demokratisoitumiskehitystä.
Vuonna 2012 Rakhinen osavaltion levottomuuksissa kiistat alueen muslimien ja buddhalaisten välillä riistäytyivät väkivaltaisiksi hyökkäilyiksi puolin ja toisin. Osapuolet polttivat tuhansia taloja. Maan armeija tuli väliin. Levottomuuksissa kuoli noin 200 ihmistä.
Vuoden 2015 vaalit voitti Aung San Suu Kyin johtama NLD-puolue. Oppositiojohtajasta tuli valtionkansleri ja maan tosiasiallinen johtaja. Aungia ei voitu valita perustuslain mukaan presidentiksi, sillä hänen poikansa olivat Ison-Britannian kansalaisia. Presidentiksi nimitettiin Htin Kyaw. Demokratisoituminen ei kuitenkaan edennyt, sillä armeija säilytti tosiasiallisen valtansa. Vuodesta 2016 lähtien Myanmarin presidentin asema on ollut lähinnä seremoniallinen.
Demokratian tilan häilyvyys näkyi esimerkiksi muslimiasianajaja Ko Ni:n murhassa. Rauhantyö itäisillä alueilla edistyi ja moni aseryhmistä luopui aseellisesta taistelusta. Bangledeshin vastainen raja-alue pysyi kuitenkin levottomana, sillä hallituksen ja rohingya-kansan välinen konflikti jatkui ja vuonna 2016 islamilaiset rohingya-sissit aloittivat toimintansa Myanmarissa. Armeija vastasi vuosina 2015–2017 laajoin joukkokarkotuksin. Myanmarin armeija poltti taloja, raiskasi, kidutti, ryösti ja tappoi joukoittain muslimeja. Tuhansia kuoli. Armeijan ja buddhalaismunkkien katsottiin lietsovan muslimivihaa pönkittääkseen valtaansa, jota demokratia uhkasi rapauttaa levittämällä tietoja, joiden mukaan tappajia olivat rohigya-muslimit. Tarkoitus oli ajaa terroristeina ja laittomina siirtolaisina pidetyt toisuskoiset maasta.
Kansainvälinen yhteisö tuomitsi käynnissä olleen konfliktin ja nimesi sen etniseksi puhdistukseksi, mutta ei puuttunut tapahtumiin vahvoin toimin. Yhdysvallat uhkasi Myanmarin sotilasjohtajia talouspakotteilla. Myös sotilaskaappauksen uhka leijui ilmassa. Aung San vaikeni pitkään rohingya-kansaan kohdistuvasta etnisestä puhdistuksesta. Hänen mukaansa konflikti oli osa terrorismin vastaista sotaa. Myanmarin hallinnon kovat otteet Rohingya-muslimeja kohtaan ovat romahduttaneet Aung San Suu Kyin maineen ihmisoikeuksien ja demokratian puolustajana. Maaliskuusta 2018 lähtien Myanmarin presidenttinä toimi U Win Myint. Myanmarin todellinen johtaja on kuitenkin Aung San Suu Kyi, joka on virallisesti vain hallituksen neuvonantaja.
Sotilasvallankaappaus ja poikkeustila 2021

Myanmarin armeijan kenraali Min Aung Hlaing suunnitteli jäävänsä eläkkeelle ja ryhtyvänsä presidentiksi. Tähän hän olisi tarvinnut vaalimenestystä. Sitä Min pyrki hankkimaan muun muassa levittämällä Rakhinen rohingya-muslimien vastaisia tekstejä Facebookissa Hlaingin johtama armeija valvoo Myanmarin yritysmaailmaa ja hänen sukunsa kerää sieltä taloudellisia voittoja,
Armeija ja ihmisoikeusaktivistit syyttivät Aung San Suu Kyin NLD-puoluetta vaalivilpistä. Sotilaiden tukema USDP-puolue  menestyi marraskuun 2020 parlamenttivaaleissa huonosti ja menetti paikkojaan. NLD voitti vaalit äänivyöryllä. Se kykeni muodostamaan yksin hallituksen. Sotilaat uhkasivat kaappauksella peitetysti jo viikkoa ennen.
Sotilaat julistivat maahan 1. helmikuuta 2021 poikkeustilan. Samana päivänä Min Aung Hlaingin johtama sotilashallinto pidätti kansleri Aung Sanin ja presidentti U Win Myintin.
Armeija lupasi järjestää uudet demokraattiset vaalit vuoden päästä. Se kiisti pyrkivänsä kaappaamaan vallan itselleen. Sen sijaan ulkopuoliset kommentaattorit pitivät todennäköisenä, että armeija pyrki palaamaan pysyvämmin valtaan. Min Aungin nimi on liitetty ulkomailla rohingyoiden vainoon.
Yhdysvallat ja YK tuomitsivat kaappauksen.  Kiina ja Venäjä pyysivät lisäaikaa YK:n päätöslauselman antamiseen.
Kaappaus oli epäsuosittu hyvin suuren kansaosan keskuudessa. Tiistaina kaappauksen jälkeen protestoijat paukuttivat kattiloita ja huudattivat autojen torvia. Armeija pisti ulkonaliikkumiskieltoja, sulkuja ja rajoitti Internetin käyttöä ja sulki sosiaalisen median.  Se pyrki voimatoimin hajottamaan protestit. Mielenosoitukset laajenivat suurimmaksi sitten vuoden 2007.  Myanmarin turvallisuusjoukot tappoivat kymmeniä mielenosoittajia ja pidättivät yli 2150 helmi-maaliskuussa 2020. Myös protestoijat käyttivät paikoin väkivaltaa.
Baganin kuningaskunta laajimmillaan kuningas Narapatisithun valtakaudella 1100–1200-lukujen vaihteessa.